text: Hovedvej er nu genåbnet i et spor
  28 december 2015 kl. 16.57
  Den gamle hovedvej mellem Aabenraa og Sønderborg er nu igen farbar i et spor. Der er etableret midlertidig lysregulering ved Felsted.
  Så er det igen muligt at køre på Sønderborg Landevej. Her klokken 16.21 meddelte Syd og Sønderjyllands Politi, at vejen er blevet genåbnet i det ene spor.
  Vejen har siden søndag aften været spærret på grund af underminering ved Felsted. Et vandrør der går under vejen, kunne ikke holde til de store vandmasser og derfor løb vandet ud under kørebanen. Det gjorde det alt for farligt at køre på vejen.
  Aabenraa Brand og Redning oplyser, at arbejdet med at reparerer det store hul i vejen efter planen går igang tirsdag
  
  